ΓΡΑΠΤΗ ΕΡΩΤΗΣΗ E-0124/01

υποβολή: Graham Watson (ELDR) προς την Επιτροπή

(1 Φεβρουαρίου 2001)

Θέμα: Προστασία του συστήματος χορήγησης διπλωμάτων ευρεσιτεχνίας προκειμένου να διασφαλισθεί η συνεχής αποτελεσματικότητά του

Λαμβάνει η Επιτροπή μέτρα προκειμένου να διασφαλισθεί ότι το σύστημα χορήγησης διπλωμάτων ευρεσιτεχνίας θα παραμείνει μέσο για την επιβράβευση πρωτοβουλιών και δεν θα καταστεί οικονομικό μέσο για τον έλεγχο των αγορών με δυσμενή αποτελέσματα, όπως έχει ήδη αρχίσει να συμβαίνει στις Ηνωμένες Πολιτείες μετά την καθιέρωση της δυνατότητας να κατοχυρώνονται με δίπλωμα ευρεσιτεχνίας εφευρέσεις που αφορούν λογισμικά και/ή εμπορικές διαδικασίες;

Απάντηση του κ. Bolkestein εξ ονόματος της Επιτροπής

(7 Μαρτίου 2001)

Το σύστημα χορήγησης διπλωμάτων ευρεσιτεχνίας σε ευρωπαϊκό επίπεδο λειτουργεί στο πλαίσιο της Σύμβασης για το ευρωπαϊκό δίπλωμα ευρεσιτεχνίας (European Patent Convention, EPC), το οποίο αποτελεί μια διεθνής συνθήκη που προβλέπει τη χορήγηση ευρωπαϊκών διπλωμάτων ευρεσιτεχνίας.Τα συμβαλλόμενα μέρη της Σύμβασης (EPC) περικλείουν όλα τα κράτη μέλη καθώς και κάποιες τρίτες χώρες. Οι κάνονες που διέπουν τι είναι επιδεκτικό κατοχύρωσης με δίπλωμα ευρεσιτεχνίας και τι όχι ορίζονται από τη Σύμβαση (EPC) καθώς και από τους νόμους κάθε αντίστοιχου κράτους μέλους. Παράλληλα, αυτοί οι κανόνες έχουν ερμηνευθεί απο τα εθνικά δικαστήρια των κρατών μελών καθώς και από όργανα προσφυγής τα οποία έχουν συσταθεί από τη Σύμβαση (EPC). Μέχρι στιγμής, ο μοναδικός νόμος της Κοινότητας σχετικά με τη χορήγηση διπλωμάτων ευρεσιτεχνίας αφορά τον τομέα των βιοτεχνολογικών εφευρέσεων.

Σύμφωνα με τη Σύμβαση (EPC), οι μέθοδοι που αφορούν εμπορικές διαδικασίες καθώς και προγράμματαπολογιστών αποκλείονται κατηγορηματικά από τον ορισμό κατοχυρώσιμων εφευρέσεων. Εντούτοις, δικαστικές αποφάσεις απεφάνθησαν ότι οι αιτήσεις για χορήγηση διπλώματος ευρεσιτεχνίας δεν θα πρέπει να απορρίπτονται έτσι απλά διότι αφορούν ηλεκτρονικούςπολογιστές ή περικλείουν εμπορικές διαδικασίες, εφόσον έχουν τεχνικό χαρακτήρα. Ωστόσο, ελλείψει τεχνικού χαρακτήρα, η χορήγηση διπλώματος ευρεσιτεχνίας είναι αδύνατη.

Στην Ευρώπη, σε αντίθεση με τις Ηνωμένες Πολιτείες, δεν χορηγούνται κατοχυρώσεις αφηρημέρνων εμπορικών διαδικασιών, και δεν ασκήθηκε καμία σημαντική πίεση για να αλλάξουν αυτά τα δεδομένα. Το μοναδικό ζήτημα αποτελεί την πραγμάτευση λογισμικών που αφορούν επιχειρηματικές μεθόδους. Επομένως η Επιτροπή, έχει επιλέξει να τις αντιμετωπίσει ως μέρος του γενικότερου ζητήματος δυνατότητας κατοχύρωσης με δίπλωμα ευρεσιτεχνίας των σχετικών με το λογισμικό εφευρέσεων.

Στα πλαίσια της συνέχειας που πρέπει να δοθεί στην Πράσινη Βίβλο για το κοινοτικό δίπλωμα ευρεσιτεχνίας και το σύστημα διπλωμάτων ευρεσιτεχνίας στην Ευρώπη(1), η Επιτροπή μελέτησε τη νομική κατάσταση από την άποψη δυνατότητας κατοχύρωσης με δίπλωμα ευρεσιτεχνίας των σχετικών με το λογισμικό εφευρέσεων. Μια διαβούλευση πάνω σ'αυτό το θέμα ξεκίνησε μέσω του Διαδικτύου τον Οκτώβριο του 2000 όπου τα ενδιαφερόμενα μέρη, το ευρύ κοινό και τα κράτη μέλη κλήθηκαν ναποβάλουν τις παρατηρήσεις τους μέχρι της 15ης Δεκεμβρίου 2000 με βάση ένα έγγραφο διαβούλευσης της Επιτροπής

(βλέπε http://www.europa.eu.int/comm/internal_market/en/intprop/indprop/softpaten.htm).

Από τη μεριά της, η Επιτροπή έχει διεξάγει μια ανεξάρτητη έρευνα πάνω στον οικονομικό αντίκτυπο σχετικά με τη δυνατότητα κατοχύρωσης με δίπλωμα ευρεσιτεχνίας των σχετικών με το λογισμικό εφευρέσεων, τα αποτελέσματα της οποίας έχουν δημοσιευτεί στην εξής ιστοσελίδα

(http://www.europa.eu.int/comm/internal_market/en/intprop/indprop/studyintro.htm)

και στην οποία τα ενδιαφερόμενα μέρη κλήθηκαν ναποβάλουν τις παρατηρήσεις τους στο πλαίσιο της παραπάνω διαβούλευσης. Η Επιτροπή έχει επίσης ξεκινήσει μια μελέτη με θέμα την Προστασία των διπλωμάτων ευρεσιτεχνίας για προγράμματαπολογιστών: καθορισμός δράσεων ενημέρωσης που θα συνοδεύσουν την επικείμενη μεταρρύθμιση στα διπλώματα ευρεσιτεχνίας για εφευρέσεις προγραμμάτωνπολογιστών (βλέπε: http://www.cordis.lu/innovation-smes/src/studies.htm).

Ο σκοπός της διαβούλευσης ήταν να βοηθήσει την Επιτροπή να προσδιορίσει την καλύτερη προσέγγιση του ζητήματος, έτσι ώστε να επιτύχει την καλύτερη δυνατή ισορροπία ανάμεσα στην προώθηση της καινοτομίας και στη διασφάλιση επαρκούς ανταγωνισμού στην αγορά. Υπό το πρίσμα των αποτελεσμάτων της διαβούλευσης, η Επιτροπή σκοπεύει να πάρει θέση σχετικά με αυτό το ζήτημα, το πρώτο εξάμηνο αυτού του χρόνου.

(1) COM(1999)42 τελικό.